ቅዱሳ መላእክት ለምን ቅዱስ ተባሉ የሚለውን ጥያቄ ከመመለሳችን በፊት ቅዱስ የሚለውን ቃል አስቀድሞ መመለስ ግድ ይላል ቅዱስ የሚለው ቃል ቀደሰ ከሚለው የግእዝ ግስ የተገኘ ሲሆን ትርጉሙም ቅዱስ ፣ማለት ፣ክቡር ፤ምስጉን ፣ልዩ ፤ምርጥ፣ ንጹህ ፣ጽሩይ ማለት ሲሆን ቅዱሳን የሚለው ቃል ደግሞ ቅዱስ፡(ሳን፡ሳት፡ድስት)1 ለሚለው ቃል የብዙ ቁጥር መጠሪያ ሲሆን፤ቅዱሳት(2) ስንል ለስም ፤ለሀገር ማቴ4፥5፤ለመጻህፍት ሮሜ 1፥2፤ለሰዎችዳን7፥27፤ለመላእክት ዳን4፥9፤ለንዋየ ቅዱሳት ፤የሚቀጸል ሲሆን ለሁሉም እንደየአግባቡ ይተረጎማል ።ቅዱስ የሚለው ቃል የእግዚአብሔር ወዳጆቹ አገልጋዮቹ ለእርሱ የተለዩ የተመረጡ የከበሩት በሙሉ ቅዱሳን ይባላሉ ስለዚህ ለእግዚአብሔር ለርስቱ የተለዩ ለክብሩ የተመረጡት ግሩማን ንጹሐን ኃያላን ረቂቃን መላእክትን ቅዱሳን እንላቸዋለን ። ቅዱሳን መላእክትን ቅዱስ ስንል የእግዚአብሔርን ክብር ለፍጡራን መስጠታችን አይደለም።
